cyanic-selkie/wikianc huggingface dataset:
Rose Namajunas
Ammattilaisura (2013–)
Namajunas siirtyi suoraan Invictaan, jossa hän aloitti ammattilaisuransa tammikuussa 2013. Namajunas voitti avausottelunsa Emily Kagania vastaan takakuristuksella kolmannessa erässä. Hän otteli saman vuoden huhtikuussa Kathina Catronia vastaan, jonka Namajunas voitti lentävällä käsilukolla 12 sekunnissa. Hän ansaitsi molemmista voitoistaan illan luovutus bonuksen. Kolmannessa ottelussaan Namajunas kohtasi Tecia Torresin heinäkuussa Invicta FC 6: Coenen vs. Cyborg -tapahtumassa. Hän hävisi kamppailun tuomariäänin (27-30, 28-29, 28-29).
Ørjan Nyland
Nyland voitti Norjan-mestaruuden Moldessa 2014. Norjan cupin hän voitti IL Høddissa 2012 sekä Moldessa 2013 ja 2014. Hän pelasi yhden ottelun RB Leipzigin voittaessa Saksan cupin 2023. Hän on pelannut pääsarjatasolla Norjan lisäksi 18 ottelua FC Ingolstadtissa ja kaksi ottelua RB Leipzigissa Saksan Bundesliigassa sekä seitsemän ottelua Aston Villassa Englannin Valioliigassa.
Nyland pelasi ensimmäisen A-maaottelunsa Skotlantia vastaan marraskuussa 2013. Ensimmäisen arvokilpailujen karsintaottelunsa hän pelasi EM-karsinnassa Italiaa vastaan syyskuussa 2014. Hän on pelannut kaikkiaan 46 maaottelua, joissa hän on päästänyt 51 maalia ja pitänyt maalinsa koskemattomana 16 kertaa. MM-karsintaotteluja hän on pelannut kuusi ja EM-karsintapelejä 17.
Rose Namajunas
Ultimate Fighter (2014)
11. joulukuuta 2013 Namajunasin ilmoitettiin olevan osana UFC:n Ultimate Fighter turnausta, joka järjesti ensimmäistä kertaa naisten korsisarjaturnauksen. Turnauksessa oli mukana kymmenen ottelijaa. Namajunas valittiin Gilbert Melendezin joukkueeseen neljäntenä valintana. Hän voitti avauskierroksella Alex Chambersin takakuristuksella ensimmäisessä erässä. Toisella kierroksella Namajunas puolestaan voitti Joanne Calderwoodin kimuralla toisessa erässä ja eteni välieriin, jossa hän voitti Randa Markosin myös kimuralla ensimmäisessä erässä.
UFC (2015–)
Namajunasin oli määrä otella toukokuussa 2015 Nina Ansaroffia vastaan, mutta ottelu peruttiin vain kaksi tuntia ennen alkamista Ansaroffin kärsittyä flunssan oireilusta ja painon pudotuksesta johtaneista ongelmista. Lokakuussa Namajunas sai lopulta itselleen vastustajan, kun hän kohtasi Angela Hillin UFC 192 -tapahtumassa. Namajunas voitti kamppailun seisaaltaan tehdystä takakuristuksesta ensimmäisessä erässä. Joulukuussa hän kohtasi Paige VanZantin UFC Fight Night: Namajunas vs. VanZant -tapahtumassa, joka oli samalla Namajunasin toinen kerta illan pääotteluna. Hän voitti kamppailun takakuristuksella viidennessä ja viimeisessä erässä, josta hänet palkittiin myös illan suoritus bonuksella.
2016 Namajunas otteli kaksi ottelua, joista ensimmäinen käytiin huhtikuussa Tecia Torresia vastaan UFC on Fox: Teixeira vs. Evans -tapahtumassa. Hän oli aiemmin urallaan kohdannut Torresin, jolle Namajunas oli hävinnyt Invictassa lähes kolme vuotta sitten. Tällä kertaa Namajunas voitti kamppailun tuomariäänin (29-28, 29-28, 29-28). Heinäkuussa Namajunas kohtasi Karolina Kowalkiewiczin, jonka voittaja pääsisi ottelemaan korsisarjan mestaruudesta. Kamppailu käytiin UFC 201 -tapahtumassa, jonka Namajunas hävisi hajaäänin (29-28, 28-29, 28-29). Hänet palkittiin ottelusta illan kamppailu bonuksella.
Korsisarjan mestaruus (2017–2019)
Namajunas sai voiton myötä tilaisuuden otella korsisarjan mestaruudesta Joanna Jędrzejczykia vastaan, jonka oli määrä puolustaa mestaruuttaan kuudennen kerran. Kamppailu käytiin 4. marraskuuta 2017 UFC 217 -tapahtumassa, Madison Square Gardenilla. Namajunas oli vedonlyöntiennakossa altavastaajana ja yllätti useat voittamalla Jędrzejczykin teknisellä tyrmäyksellä lyönnein ensimmäisessä erässä. Mestaruuden lisäksi Namajunas palkittiin illan suoritus bonuksella. Muun muassa Awakening Fighters -sivuston lukijat äänestivät Namajunasin suorituksen naisvapaaottelun vuoden tyrmäykseksi. Lisäksi useat mediasivustot ja lehdet, kuten Metro.co.uk, Sherdog, Sports Illustrated ja MMAjunkie äänestivät Namajunasin voiton vuoden yllätystulokseksi. Myös MMAjunkie palkitsi Namajunasin vuoden naisottelijaksi.
Namajunas puolusti ensimmäisen kerran mestaruuttaan 7. huhtikuuta 2018 uusintaottelussa Joanna Jędrzejczykia vastaan. Kamppailu käytiin UFC 223 -tapahtumassa ja toistamiseen New Yorkin osavaltiossa. Namajunas onnistui puolustamaan mestaruuttaan tuomariäänin (49-46, 49-46, 49-46). Kamppailun jälkeen Namajunas vietti loppuvuoden toipuessaan harjoitusleirillä saamista kaularangan vammoista.
Hän puolusti toisen kerran mestaruuttaan 11. toukokuuta 2019 Jéssica Andradea vastaan. Ottelu käytiin Andraden kotimaassa, Brasiliassa UFC 237 -tapahtumassa. Namajunas hallitsi ottelun ensimmäistä erää, mutta hävisi mestaruuden toisessa erässä, kun Andrade heitti hänet mattoon, joka johti Namajunasin tyrmäyksen. Molemmat palkittiin illan kamppailu bonuksella.
Denise Scott Brown
Denise Scott Brown (o.s. Lakofski; 3. lokakuuta 1931 Nkana, Pohjois-Rhodesia ) on yhdysvaltalainen arkkitehti, kaupunkisuunnittelija, tietokirjailija ja professori. Hän teki pitkään yhteistyötä vuonna 2018 kuolleen miehensä Robert Venturin kanssa suunnittelutoimistossa Venturi, Scott Brown and Associates. Scott Brown oli keskeisesti vaikuttamassa postmodenististen piirteiden leviämisessä arkkitehtuuriin. Hän on saanut urallaan useita palkintoja, mutta vuoden 1991 Pritzker-valinta herätti laajaa kritiikkiä, kun palkinto annettiin vain Scott Brownin miehelle Venturille.
Nuoruus, opiskelu ja perhe
Denise Lakofski syntyi nykyisessä Sambiassa vuonna 1931, mutta hän kasvoi Johannesburgissa. Hän opiskeli arkkitehtuuria ensin Etelä-Afrikassa Witwatersrandin yliopistossa ja sitten Lontoossa arkkitehtuuriyhdistyksen koulussa. Vuonna 1955 naimisiin mennyt Scott Brown päätti suunnata kaupunkisuunnitteluun ja vaihtoi sen takia Pennsylvanian yliopistoon, koska Louis Kahn opetti siellä. Brown valmistui 1960 maisteriksi kaupunkisuunnittelusta ja 1965 arkkitehtuurista.
Scott Brownin ensimmäinen mies oli Robert Scott Brown, jonka kansas hän meni naimisiin vuonna 1955. Mies kuoli auto-onnettomuudessa vuonna 1959, ja seuraavana vuonna Scott Brown tapasi Pennsylvanian yliopistossa toisen henkilökunnan jäsenen Robert Venturin. He menivät naimisiin vuonna 1967.
Ura
Scott Brown aloitti vuonna 1960 Pennsylvanian yliopistossa opettajana ja vuosina 1961–1965 hän toimi apulaisprofessorina. Hän oli vuonna 1965 Berkeleyssä vierailevana ympäristösuunnittelun professorina ja UCLA:n arkkitehtuurin ja kaupunkisuunnittelun apulaisprofessorina. Scott Brown liittyi vuonna 1967 miehensä yritykseen Venturi and Rauch, josta tuli vuonna 1980 Venturi, Rauch, and Scott Brown. Venturi ja Scott Brown muodostivat myöhemmin yhdessä suunnittelutoimisto Venturi, Scott Brown and Associatesin.
Scott Brown, Venturi ja Steven Izenour julkaisivat vuonna 1972 teoksen Learning from Las Vegas, josta tuli uraauurtava kirja. Monet arkkitehdit ottivat käyttöön sen vaikutuksesta postmodernistisia elementtejä ja alkoivat käyttää historiallisia, kaupallisia ja populaarikulttuurisia viitteitä. Scott Brown oli kolmikosta se, joka oli kiinnittänyt huomionsa Las Vegasiin.
Scott Brown on ollut suunnittelemassa muun muassa useita kampuksia sekä monia julkisia ja akateemisia rakennuskomplekseja. Hän on johtanut muun muassa Lontoon Kansallisgallerian Sainsbury-siiven, Toulousen departementinvaltuuston rakennuksen, Pennsylvanian yliopiston Perelman Quadranglen ja Michiganin yliopiston luonnontieteiden instituutin suunnitelmia. Scott Brown ollut myös mukana suunnittelemassa ja neuvomassa Philadelphian South Streetin, Miami Beachin Washington Avenuen ja Memphisin ydinkeskustan kaupunkisuunnittelmia.
Scott Brown on saanut uransa aikana useita palkintoja. Vuonna 2007 hän sai Vilcek-palkinnon, 2016 AIA:n kultamitalin ja 2018 Jane Drew -palkinnon. Scott Brownin miehelle Venturille myönnettiin vuonna 1991 Pritzker-palkinto, mikä herätti huomattavasti kritiikkiä, sillä Scott Brown jätettiin ilman palkintoa, vaikka parin läheinen yhteistyö oli kestänyt jo noin kolme vuosikymmentä. Scott Brown oli kahta vuotta aiemmin julkaissut esseen ”Room at the Top? Sexism and the Star System in Architecture”, missä hän kertoi arkkitehtuurin mieskeskeisyydestä. Hän kirjoitti muun muassa juhlaillallisista, joihin hän ei ollut päässyt, ”koska emme kutsu arkkitehtien vaimoja”, ja työhaastatteluista, joista hän oli joutunut pois, koska arkkitehdin vaimo oli häirinnyt lautakuntaa.
Benoît Duteurtre
Nuoruus
Benoît Duteurtre syntyi Sainte-Adressen kaupungissa, joka on osa Le Havren kaupunkialuetta. Tässä normandialaisessa maisemassa hän vietti lapsuutensa. Hänen vanhempansa ovat Jean-Claude Duteurtre ja Marie-Claire Georges, ja hänen äitinsä isoisä oli Ranskan neljännen tasavallan viimeinen presidentti René Coty. Hän kävi yksityistä katolista Sain-Josephin koulua. Hän aloitti kirjoittamisen erittäin nuorena, ja viidentoista ikäisenä hän esitteli tekstejään Le Havressa asuvalle näytelmäkirjailija Armand Salacroulle, joka innosti häntä jatkamaan ponnisteluja.
Tuolloin, Dutrertren nuoruudessa, Le Havre oli vielä toisen maailmansodan jäljiltä melkoisen runneltu kaupunki, jonka rakenteita voimakkaasti uudistettiin, ja se näkyi nuoren miehen teksteissä ja ilmenee myös myöhemmässä tuotannossakin.
Musiikkikoulutus
Vuonna 1977 Duteurtre aloitti musikologian opinnot Rouenin yliopistossa. Samana vuonna hän kohtasi myös säveltäjä Karlheinz Stockhausenin ja seuraavana vuonna Iannis Xenakisin, joilla on ollut merkittävä rooli hänen kehityksessään musiikkikriitikoksi. Vuonna 1979 Duteurtre opiskeli kuukauden György Ligetin johdolla. Samana vuonna hän sai nykyisen kandidaatin tason opinnot päätökseen.
Ensimmäiset julkaisut
Musiikin opiskelun kanssa samaan aikaan Duteurtre jatkoi kirjoittamista. Vuonna 1982 hän lähetti Samuel Beckettille erään tekstinsä, jolla oli nimi Nuit, ja Beckett pyysi nuorta miestä julkaisemaan tekstin Revue des Editions de Minuit -lehdessä. Juuri tällöin Duteurtre matkusti Pariisiin. Vuonna 1987 hän julkaisi teoksen Les Vaches (uudistettu painos teoksesta ilmestyi vuonna 2000 nimellä À propos des Vaches). Kirja kertoo nuoren pojan elämästä Le Havren koulussa ja vuoristossa vietetyistä lomista. Aikakauslehti L'Infini julkaisi eräitä hänen novellejaan. Eräässä elämänvaiheessa hän kirjoitti myös Playboy-lehden ranskankieliseen painokseen.
Nuori kirjailija "löysi" New Yorkin vuonna 1990 ja on myyty kaupungin charmille. Hän on selittänyt tämän kokemuksen kautta ymmärtävänsä entistä paremmin Ranskan toimintaa ja käyttäytymistä suhteessaan Yhdysvaltoihin.
Benoît Duteurtre tuli vuonna 1991 Lyonin ranskalaisen musiikin biennaalin musiikilliseksi neuvonantajaksi, ja hän otti ensimmäiset askeleensa radion musiikkiohjelmissa. Hänen romaaninsa L'amoureux malgré lui julkaistiin vuonna 1989 ja sen jälkeen teos Tout doit disparaître vuonna 1992. Tässä teoksessa hän kohtaa oman minänsä, nuoren miehen, joka on epäonnistunut pyrkimyksissään ruveta kirjailijaksi ja on joutunut toimittajaksi. Nämä ovat hänen omakohtaisia kokemuksiaan musiikkikriitikkona ja toimittajana. Hän toimittaa tämän teoksen kirjailija Guy Debordelle, joka vastaa ystävällisesti: Teille on riittänyt yhden vuosisadan näkeminen ja sen taiteen kokeminen, ja te olette osuneet oikeaan. Tout doit disparaître -teos nostaa esille myös kysymyksen kirjoittajan suhteesta nykymusiikkiin ja eritoten sen kehitykseen Ranskassa 1900-luvun lopulla. Hän pohtii, miksi tämä musiikki ei ole suuren yleisön suosiossa. Hän esittää ajatukset myös myöhemmin teoksessaan Requiem pour une avant-garde.
Requiem pour une avant-garde
Essee Requiem pour une avant-garde ilmestyi 1995. Se on nykymusiikin analyysia ja kritiikkiä sekä sen institutionalisoitumisesta Ranskassa. Teos synnytti vilkkaan keskustelun ranskalaisessa lehdistössä. Sanomalehti Le Monde vertasi Duteurtrea Robert Faurissoniin (négationisti, joka oli antisemitisti ja kielsi natsien toimeenpaneman juutalaisten joukkotuhon). Duteurtre vastasi hyökkäykseen vastahyökkäyksellä, ja lehti hävisi syntyneen oikeudenkäynnin, sillä lehti oli kieltäytynyt julkaisemasta hänen vastinettaan kirjoitukseen. Muu kansallinen lehdistö Le Point, Le Monde de la Musique, Diaspason, mutta myös Atlantin takaiset, kuten International Herald Trubune, julkaisivat kirjailijan työtä tukevia artikkeleita.
Säveltäjä ja orkesterinjohtaja Pierre Boulezin ja kirjailijan kirjoittamien kritiikkien vaikutus ovat teoksessa merkittäviä. Kuitenkin Duteurtre on kiinnostunut ajankohtaisesta nostalgisesta suhtautumisesta Belle époqueen ja sen vaikutukseen Ranskassa. Tämä ajatus esiintyy hyvin usein myös kirjailijan tulevissa teoksissa.
Vuoden 1990 jälkeen
Vuonna 1995 Marcel Landowski ja Duteurtre perustivat yhdistyksen Musique nouvelle en liberté, jonka tarkoituksena on tukea uusia säveltäjiä ja edistää heidän uraansa.
Romaani Gaieté Parisienne ilmestyi vuonna 1996, ja se kertoo Pariisin homoyhteisöstä. Teoksen keskushenkilö on kohta kolmekymppinen mies, joka on huolestunut elämänsä yksitoikkoisuudesta. Novellikokoelma Drôle de temps ilmestyi 1997, ja se sai Ranskan akatemian novellipalkinnon. Milan Kundera kirjoitti teokseen esipuheen ja julkaisi erittäin myönteisen kritiikin Le Nouvel Observateur -lehdessä. Philippe Muray kirjoitti myös artikkelin, jossa hän terävänäköisesti huomasi henkilöiden ja Duteurtren tilanteiden samankaltaisuuden, mutta hän kuitenkin korosti kirjailijan roolia yhteiskunnassa.
Les malentendus ilmestyi vuonna 1999 ja toi esille nuoren arabin, teollisuusjohtajanaisen, nuoren opiskelijapojan Pariisin eliittikoulusta Sciences-Politiques sekä vammaisen homon. Näiden henkilöiden tiet kohtaavan, ja heidän vaikutuksensa toisiinsa on kirjan keskeinen teema. Vuonna 2001 teos Le Voyage en France sai Prix Médicis -kirjallisuuspalkinnon. Tässä teoksessa amerikkalainen nuorukainen, jonka intohimona on 1800-luvun lopun Pariisi, löytää myös nykyajan Pariisin. Hänen oppaanaan tällä ”risteilyllä” toimii Pariisissa elävä nelikymppinen lehtimies, jonka elämässä vaihtelevat masennuksen ja euforian kaudet.
Service Clientéle ilmestyi 2003, ja se koostuu lyhyistä luvuista, jotka kertovat jokaisen mahdollisesti kohtaamista vaikeuksista kännyköiden, lentolippujen, internetyhteyksien kaupallisen tai teknisen avun saamisessa. Tämä teos sai suopean vastaanoton L'Humanité -lehden kriitikolta François Taillandierilta. La Rebelle ilmestyi 2004, ja sen keskushenkilö on television vasemmistolainen ja uratietoinen naisjuontaja, jonka olosuhteet saattavat kohtaamaan nuoren egyptiläisen informaatikon ja homon, ja tämän lisäksi nainen kohtaa myös huijarin ja suuren ranskalaisen yrityksen pääjohtajan.
Säveltäjä Jérôme Savaryn musiikkikomedia Vive l'Opéra-Comique, jonka tekstit Benoît Duteurtre on kirjoittanut, sai ensi-iltansa Pariisin Théâtre national de l'Opéra-Comique-näyttämöllä maaliskuussa 2004. Vuonna 2005 Duteurtre julkaisi romaanin La petite fille et la cigarette, jossa seurataan virkamiehen laskeutumista helvettiin ja seurauksia, joita saadaan kuolemaantuomitun viimeisestä toiveesta.
Viimeisin kirjailijan romaani Chemin de fer ilmestyi 2007, ja se on viisikymppisen naisen intiimi päiväkirja. Nainen jakaa elämänsä loistavan pariisilaisen uran ja pienen maalaismökin välillä. Mökki sijaitsee kaukana vuoristossa, ja siellä hän yrittää päästä kauas nykyisestä yhteiskunnasta. Tämä toistaiseksi viimeisin teos on myös heijastumaa omasta nyky-yhteiskunnastamme sekä pakollisesta edistyksestä, joka toisaalta näyttää johtavan moniin takautumiin.
Tänään
Benoît Duteurtren teoksia on käännetty viidelletoista kielelle. Nykyisin hän on myös Marianne-aikakauslehden toimittaja, mutta kirjoittaa myös Figaro ja Paris-Match -lehtiin. Hän on mukana myös kirjallisuuslehti L'Atelier du Roman toimituksessa yhdessä Milan Kunderan ja Michel Houellebecqin kanssa. Hän tuottaa radio-ohjelman Étonnez-moi Benoît, jonka lähettäjänä toimii France Musique. Hän on myös kustantaja Denoëlin esilukijaraadin jäsen.
Mia Malkova
Mia Malkova (s. 1. heinäkuuta 1992 Palm Springs, Kalifornia) on yhdysvaltalainen pornonäyttelijä. Hän on toiminut myös Penthousen mallina ja oli kuukauden Penthouse Pet lokakuussa 2016.
Malkova avioitui aikuisviihdenäyttelijä Danny Mountainin kanssa vuonna 2014. Vuonna 2018 hän ilmoitti Twitterissä parin eronneen.
Amerikoiden silta
Amerikoiden silta on Panaman kanavan ylittävä maantiesilta Panamassa. Se sijaitsee Panaman kanavan Tyynen valtameren puoleisessa päässä. Silta rakennettiin vuonna 1962 ja maksoi 20 miljoonaa Yhdysvaltain dollaria.
Se oli ainoa Etelä- ja Pohjois-Amerikkaa yhdistävä silta vuoteen 2004 asti, jolloin Puente Centenario (”Satavuotissilta”) valmistui.
Andries Pretorius
thumb|170px|left|Pretoriuksen patsas [[Voortrekker-monumentti|Voortrekker-monumentilla]] Andries Wilhelmus Jacobus Pretorius (s. 27. marraskuuta 1798 Graaff Reinet, Kapmaa – 23. heinäkuuta 1853 Magaliesberg, Transvaal) oli yksi buurien Suuren vaelluksen johtajista, jolla oli merkittävä osuus Transvaalin ja Oranjen vapaavaltion itsenäisten buuritasavaltojen perustamisessa. Hän toimi lyhytikäisen Natalian tasavallan pääministerinä.
Etelä-Afrikan pääkaupunki Pretoria on nimetty Andries Pretoriuksen mukaan. Kaupungin perusti vuonna 1855 hänen poikansa Marthinus Wessel Pretorius, josta myöhemmin tuli Transvaalin ensimmäinen presidentti.
S/S Savonia
Laivan alkuperäinen tilaaja oli hollantilainen Rotterdamissa toiminut varustamo Hudig & Veder. Laiva myytiin vuonna 1906 Pietarissa toimineelle venäläiselle Northern Steamship Co Ltd -varustamolle ja sen nimeksi tuli Ivan Aseleff. Vuonna 1918 britit takavarikoivat aluksen ja alus siirtyi vuonna 1919 ranskalaiselle Rouenissa toimineelle Soc Mar & Commerciale de France -varustamolle saaden nimekseen San Massimo. Vuonna 1921 laivan osti tanskalainen varustamo Red. A/S Limfjorden, joka toimi Aalborgissa, laivan nimeksi tuli nyt Egholm. Tanskalaisvarustamo teki konkurssin vuonna 1922 ja laiva takavarikoitiin Etelä-Ranskassa. Sen osti helsinkiläinen A. K. Högström, joka lähetti merikapteeni Birger Brandtin tarkastamaan aluksen ja tuomaan sen Helsinkiin. Laiva sai vuonna 1923 nimekseen Savonia, ja vuonna 1924 sen osti Rederiaktiebolaget Suomi — Laivanvarustajaosakeyhtiö Suomi -varustamo, jossa Gustaf Thordén oli osakkaana. Thordénin omistuksessa Savonia oli aina siihen saakka, kunnes se vietiin toukokuussa 1956 romutettavaksi Emdeniin Länsi-Saksaan. Laivan salonki säilytettiin ja siirrettiin Thordénin omistaman Uddevallavarvetin telakan pääkonttoriin. Nykyisin salonki on esillä Uddevallan Sjömanshusmuseetin tiloissa.ref name=aanimeri/>
Laivan pituus oli 82,40 metriä, leveys 11,40 metriä ja syväys 5,10 metriä. Laivan bruttovetoisuus oli 1 820 tonnia, nettovetoisuus 1 001 tonnia ja kuollut paino 2 700 tonnia. Laivan voimanlähteenä oli 900 hevosvoiman trippelihöyrykone.
Bidasoa-luokka
Bidasoa-luokka oli Espanjan laivaston seitsemän 1940-luvulla valmistetun aluksen muodostama miinanraivaajaluokka.
Alukset
Luokan alukset valmistuivat vuosina 1946-1949.
Tiiläänjärvi
Tiiläänjärvi on järvi Askolan itäosassa itäisellä Uudellamaalla. Sen pinta-ala on 2,2 neliökilometriä. Etäisyys Helsingistä on 58 kilometriä koilliseen ja Porvoosta 16 kilometriä pohjoiseen.
Maantiede
Tiiläänjärven pituus on runsaat kaksi kilometriä. Järveä ympäröi kulttuurimaisema, itärannalla on pieni metsäalue. Saaria on yksi, noin kymmenen hehtaarin laajuinen mökittämätön Isosaari järven itäosassa. Syvin kohta sijaitsee järven luoteisosassa. Tiiläänjärven luoteisrannalle virtaa Slotinoja Koukjärvestä, joka sijaitsee kolme kilometriä pohjoiseen. Tiiläänjärven etelärannalta virtaa laskuoja Kylänpäänjärveen, joka sijaitsee kaksi kilometriä etelään. Kylänpäänjärvestä virta vie Ilolanjokeen, joka virtaa etelään ja laskee Suomenlahteen.
Tiiläänjärven vesitilavuus on 9 269 000 kuutiometriä. Se on suurin Askolan kahdestatoista vähintään hehtaarin laajuisesta järvestä ja kunnan ainoa yli neliökilometrin laajuinen järvi. Toiseksi suurin on Valkjärvi.
Tiiläänjärvi (17.005.1.004) kuuluu Kylänpäänjärven valuma-alueeseen (17.005), joka on kolmannen jakovaiheen vesistö Ilolanjoen vesistössä (17). Kylänpäänjärven alueella sijaitsee seitsemän vähintään hehtaarin laajuista vakavettä, Tiiläänjärvi on niistä suurin. Toiseksi suurin on Koukjärvi.
Joaquín Malats
thumb|right|Joaquín Malats
Joaquín Malats (1872–1912) oli espanjalainen pianisti ja säveltäjä.
Malats oli kotoisin Barcelonasta. Isaac Albéniz sävelsi vuonna 1907 päivätyn kirjeensä mukaan häntä varten teoksen Iberia, jonka varhaisimpiin esittäjiin Malats kuului. Malats sai virtuoosina arvostusta Euroopassa sekä Yhdysvalloissa ja sävelsi itse runsaasti salonkimusiikkia. Erityisen suosituksi nousi hänen teoksensa Serenata española.
Linux-ytimen aikajana
Tämä on luettelo Linux-ytimen julkaisuista.
Versiot 2.6:n jälkeen
Versiosta 2.6 alkaen parittoman numeron ”kehitysversiosta” on luovuttu ja kehitysversiot ovat linux-next -versiohallinnassa. Pitkäaikaisen tuen versioita (LTS) ylläpidetään useista vanhoista versioista. Erityisversioista luopumisen lisäksi pääversionumeroa muutetaan säännöllisesti. Kaikkia väliversioita ei ole lueteltu.
Ensimmäinen Gitillä ylläpidetty julkaisuversio oli 2.6.12.
NFL:n varaustilaisuus 2023
Aikataulu ja televisiointi
Ensimmäinen varauskierros järjestettiin 27 huhtikuuta. 2. ja 3. kierros järjestettiin 28. huhtikuuta ja loput kierrokset 29. huhtikuuta. Televisiointioikeudet oli ABC:llä, ESPN:llä, NFL Networkilla.
Yliopistoittain
10 eniten varauksia saanutta yliopistoa
Kivijärven paloasema
pienoiskuva|Kivijärven paloasema sijaitsee Kivijärvellä osoitteessa Virastotie 5.Keski-Suomen pelastuslaitoksen Kivijärven paloasema sijaitsee Kivijärvellä osoitteessa Virastotie 5. Kivijärvellä toimii osa-aikainen palokunta, Kivijärven PVPK.
Matkaopas keskiajan Suomeen
Matkaopas keskiajan Suomeen on vuonna 2015 ilmestynyt Ilari Aallon kirjoittama ja Elina Helkalan kuvittama tietokirja keskiajan Suomesta. Teoksen kustansi Atena. Kirjalle myönnettiin vuonna 2016 tiedonjulkistamisen valtionpalkinto ja se oli samana vuonna kymmenen HelMet-kirjallisuuspalkintofinalistin joukossa.
Narsistinen persoonallisuushäiriö
Narsistinen persoonallisuushäiriö on persoonallisuushäiriöihin kuuluva psyykkinen häiriö, josta kärsivä on leimallisesti epäsovinnollinen. Se hyväksyttiin psykiatriseen diagnostiseen DSM-järjestelmään vuonna 1980. Kansainvälisestä tautiluokituksesta ICD-10:stä puuttuu tämä häiriö, ja se luokitellaan muuksi persoonallisuushäiriöksi. Persoonallisuushäiriöt ovat yleisesti kehityksellisiä tiloja, jotka alkavat lapsuudessa, nuoruudessa tai viimeistään nuorella aikuisiällä. Myöhemmällä iällä ilmeneviä muutoksia, jotka aiheutuvat psykiatrisen tai somaattisen sairauden tai pitkittyneen stressin seurauksena kutsutaan persoonallisuuden muutoksiksi. Persoonallisuushäiriöisen ja normaalin käytöksen raja on häilyvä, ja useimmilla psyykkisesti terveilläkin ihmisillä ilmenee persoonallisuushäiriöiselle tyypillistä käytöstä ja tapoja, etenkin stressitilanteissa.
Narsismi itsessään on jokaisella ihmisellä oleva terveeseen itsetuntoon ja itseluottamukseen liittyvä luonteenpiirre, joka tunnistetaan varsinkin pienillä lapsilla. Narsistilla se on muodostunut huomattavan epäterveeksi ja itselle ja ympäristölle kärsimystä aiheuttavaksi. Narsistisen persoonallisuushäiriön syytä ei täysin tunneta, mutta konsensukseksi on muodostunut puutteellisen omakuvan piilottaminen. Korostunut narsismi kompensoi henkilön epävarmaa sekä arvottomaksi ja heikoksi koettua ydintä, jonka peittämiseksi henkilö on muodostunut väärän itsen, jonka hän esittää oikeana itsenä. Narsistinen vahingollinen käytös liittyy tämän väärän itsen kohtuuttomaan puolustamiseen, jotta alla oleva oikea itse, siis henkilön todellinen ydin, ei paljastuisi. Narsistisesta persoonallisuushäiriöstä kärsivä hyökkää tähän kohdistuvan uhkan, jonka havaitsemiselle hän on erityisen herkkä, aiheuttavaa henkilöä kohtaan ja voi aiheuttaa suurta vahinkoa. Narsistisessa persoonallisuushäiriössä on siis keskeisesti kyse ylikompensoinnista ja psyykkiseen itsesäätelyyn käytetyistä puolustusmekanismeista (defensseistä). Häiriölle on tyypillistä erilaiset suuruuskuvitelmat, voimakas ihailun tarve ja empatian vähäisyys. Häiriöstä kärsivä kokee olevansa oikeutettu erikoiskohteluun, on kateellinen tai ylimielinen ja voi käyttää muita häikäilemättä hyväkseen. Narsistinen persoonallisuushäiriö muistuttaa persoonallisuushäiriöistä eniten epäsosiaalista persoonallisuushäiriötä empatian puutteen ja pinnallisen viehätysvoiman vuoksi.
Narsistisen persoonallisuushäiriön evoluutioteorian mukainen selitys on se, että se olisi yliherkkyys sosiaaliselle ekskluusiolle eli alkukantaisen ihmisyhteisön heimosta eristämiselle, mikä on menneisyydessä tarkoittanut varmaa kuolemaa. Häiriökäyttäytymisessään persoonallisuushäiriöinen ihminen käy siis itselleen kuolemanvakavaa kamppailua elämästä ja kuolemasta, vaikka paradoksaalisesti juuri häiriöisyys on omiaan aiheuttamaan hänen hylkäämisensä.
Aiemman oletuksen mukaan narsistisella persoonallisuushäiriöllä ei juuri ollut yhteyttä muihin mielenterveysongelmiin, mutta uudempien tutkimusten mukaan narsisteilla on taipuvaisuutta masennukseen. Tästä huolimatta narsistisesta persoonallisuushäiriöstä kärsivät hakeutuvat harvoin hoitoon, sillä he saattavat esimerkiksi kokea, ettei heillä ole tarvetta hoitoon. Tämä on synnyttänyt myytin, ettei narsistista persoonallisuushäiriötä voi hoitaa. Kuitenkin persoonallisuushäiriöstä kärsivä voi psykoterapian avulla kehittää uusia selviytymiskeinoja sekä oppia toimintatapoja, joiden avulla hän pärjää paremmin muiden ihmisten kanssa.
Ilmeneminen
Häiriötasoinen narsisti on itsekeskeinen, huomionkipeä, kateellinen ja hyväksikäyttävä. Narsisti kokee olonsa uhatuksi itseään osaavampien seurassa. Siksi narsisti voi saada esimerkiksi työpaikalla paljon pahaa aikaan. Persoonallisuushäiriön keskeisiä piirteitä ovat vaurioitunut itsetunto ja minäkäsitys. Narsisti tarvitsee peilikseen yleisön, joka todistaa hänen erinomaisuutensa.
Narsistit ovat kaikkialla maailmalla keskenään samanlaisia normaalista poikkeavan henkisen kehityksen vuoksi, jonka juurisyynä pidetään pysyvää irrottautumista vallitsevasta emotionaalisesta ympäristöstä. Sen seurauksena narsistin kyky kiintyä muihin ihmisiin on pysyvästi vaurioitunut. Narsistinen persoonallisuushäiriö ilmenee sarjatulen lailla laukeavina puolustusmekanismeina. Yleinen narsistin käyttämä puolustusmekanismi on projisointi, jolla narsisti siirtää omia puutteitaan ja vikojaan muiden ihmisten ominaisuuksiksi. Narsistin emotionaalinen kypsyys on pikkulapsen tasolla. Narsistin usein tunnistaakin ikään sopimattomista emotionaalisista reaktioista, joka ilmenee esimerkiksi tuohtumuksena, närkästymisenä, toisen syyllistämisenä tai mykkäkouluna. Näitä ilmenee varsinkin silloin kun narsisti ei saa tahtoaan lävitse. Narsisti kiukuttelee kuin lapsi, mutta uhkailee aikuisen keinoin.
Narsistien aivoissa on todettu rakenteellisia muutoksia. Vasemmassa aivosaaressa ja pihtipoimun ja etuotsalohkon tunteita säätelevillä alueilla on tavanomaista ohuempi kerros harmaata ainetta. Tutkimusten mukaan aivosaaret osallistuvat empatiakyvyn rakentamiseen, ja juuri vajavaisuuden vuoksi narsistilta puuttuu empatiakyky. Toisen tutkimuksen mukaan narsistilla on keskimääräistä enemmän aleksitymiaa.
Varsinkin huomionhakuisuuteen ja mahtailuun taipuvaisilla narsistisilla persoonallisuushäiriöisillä voi olla korostunut tarve tuoda esille omaa älykkyyttään, jonka he uskovat olevan keino saavuttaa esimerkiksi menestystä, sosiaalista hyväksyntää ja ihailua. Tämä liittyy lähinnä narsistiseen itsensä korostamisen tarpeeseen, sillä tutkimuksissa on todettu, että narsistisella persoonallisuushäiriöllä ja korkealla älykkyysosamäärällä ei ole yhteyttä.
DSM-IV:n kriteerit
DSM-IV:n mukaan narsistiselle persoonallisuushäiriölle ovat ominaisia laaja-alaiset suuruuskuvitelmat, ihailun tarve ja empatian puute. Se on psykiatrinen diagnoosi, joka määritellään vähintään viidellä seuraavista oirekriteereistä:
Theodore Millonin jaottelu
Psykologi Theodore Millon erottaa narsistisessa luonteessa neljä alatyyppiä, joista samalla henkilöllä voi esiintyä vain yksi tai kaikki yhtä aikaa:
Hoito
Narsistista luonnehäiriötä on pyritty hoitamaan psykoterapialla ja lääkityksellä. Persoonallisuushäiriöiden psykoterapiaa ja lääkehoitoa on tutkittu varsin vähän.
Persoonallisuushäiriöiden esiintyvyyden on todettu vähenevän 30 ikävuoden jälkeen, mitä on selitetty aikuistumiseen liittyvällä kypsymisellä mutta myös sillä, että osaan persoonallisuushäiriöistä, myös narsistiseen, liittyy kuolemanriskin kohonneisuutta.
Historia
Narsismin käsitteen voidaan sanoa tulleen aluksi psykoanalyysin, sittemmin psykiatrian ja psykologian käsitteistöön Sigmund Freudin kirjoituksen ”Johdatus narsismiin” (1914) kautta. Freud mainitsee, että termi ei ole hänen vaan se on lainattu Paul Näckeltä. Varsinaisesti narsistisen persoonallisuustyypin hän kuvasi vuonna 1931, ja hänen kuvaustaan pidetään häiriön ensimmäisenä määrittelynä. Käsitteen ”narsistinen persoonallisuushäiriö” esitti ensimmäisenä Heinz Kohut vuonna 1968.
Fortnite
pienoiskuva|Battle Royale -pelitila rajoitetussa Disco Domination -pelimuodossa. Fortnite on Epic Gamesin kehittämä ja julkaisema verkossa pelattava kolmannen persoonan ammuntapeli, jossa on selviytymispelin ja roolipelin ominaisuuksia. Alkuperäinen pelin ja sen trailerin julkistaminen tapahtui vuonna 2011 Video Game Awards -tapahtumassa. Peli julkaistiin ennakkojulkaisuna vuonna  macOS:lle, PlayStation 4:lle, Windowsille ja Xbox Onelle sekä vuonna 2018 Androidille, iOS:lle ja Nintendo Switchille. Peli on julkaistu myös PlayStation 5 ja Xbox Series X ja Series S -konsoleille.
Nuorten parlamentti
Nuorten parlamentti -hanketta on toteutettu Suomessa vuodesta 1998 alkaen. Aloitteen yhteiseurooppalaiseen edustuksellisen demokratian käytännön tutustumishankkeeseen teki silloinen Ranskan kansalliskongressin puhemies Laurent Fabius. Nuorten parlamentti -hankkeen kaltaisia nuorille tarkoitettuja eduskuntatyöskentelyyn ja lainsäädäntöprosessiin tutustumisia järjestetään ainakin Ruotsissa, Tanskassa, Ranskassa ja Saksassa.
Marko Granholm
Marko Granholm (s. 12. marraskuuta 1970 Kangasala) on suomalainen entinen jalkapalloilija. Hän oli pelipaikaltaan keskuspuolustaja tai laitapuolustaja.
Fortnite
Syyskuussa 2017 pelin Fortnite Battle Royale -pelitila julkaistiin itsenäisenä ilmaispelinä. Pelillä on yli 200 miljoonaa pelaajaa. Kesäkuussa 2018 pelillä oli yli 120 miljoonaa pelaajaa, joista 40 miljoonaa pelasivat peliä kuukausittain.
Pelaaminen
Pelimuodot painottuvat vahvasti Fortniten rakentamismekaniikan ympärille.
Save The World
Save The World on Fortniten PVE-pelimuoto, jossa tehdään erilaisia tehtäviä ja taistellaan zombeja vastaan. Tehtävät pohjautuvat pelin tarinaan, jossa salaperäinen myrsky on tuhonnut 98 prosenttia maailman väestöstä ja luonut erilaisia, vihamielisiä vastustajia. Sankareiden on koottava voimansa yhteen, jotta he voisivat pelastaa planeettansa lopulliselta tuhoutumiselta. Tehtävässä voi kerrallaan olla korkeintaan neljä pelaajahahmoa. Tehtävällä on tyypistä riippuva aikaraja (10 minuutista 96 minuuttiin)
Tehtävät ovat pääosin puolustuspohjaisia. Tehtävän kohteen ympärille on rakennettava ”linnoitus” (engl. Fort), jota täytyy puolustaa vihollisen hyökkäykseltä. Passiivisen puolustuksen lisäksi pelaajahahmoilla (sankarit) on käytössään laaja valikoima tavanomaisia, futuristisia tai improvisoituja ampuma- ja lähitaisteluaseita. Eri sankarityypeillä on käytössään yksilöllisiä erityiskykyjä. Linnoituksen osia on myös mahdollista ansoittaa monipuolisesti. Puolustettavat kohteet vaihtelevat tehtävän mukaan.
Rakentamista varten on hankittava materiaalia, jota voi kerätä tehtävien aikana. Materiaalia kerätään hakun avulla tai etsimällä. Rakennusmateriaalityyppeinä toimivat puu, kivi ja metalli. Aseita ja ansoja voi valmistaa tai löytää tehtävien aikana.
Battle Royale
Battle Royale -pelimuodon tarkoituksena on selviytyä sadan pelaajan joukosta ja olla viimeisenä elossa (pelissä "#1 Victory Royale’’)
Battle Royale -pelimuodossa kaikki pelaajat hyppäävät lentävästä bussista haluamaansa paikkaan saarella. Pelaajien on tarkoitus etsiä suuren saaren eri paikoista aseita, joilla he voivat eliminoida muita pelaajia. Paikoista voi myös löytää muun muassa tarvikkeita, joilla pelaaja saa lisää suojausta itselleen, sekä tarvikkeita, joilla saa lisättyä terveyspisteitä takaisin.
Pelaajat voivat kerätä myös rakennusmateriaaleja keruutyökalun ”harvesting tool” avulla. Materiaaleina toimivat puu, kivi ja metalli, joista voi rakentaa erilaisia suojia. Rakentamista voi käyttää myös hyödyksi taistelutilanteissa ja vaikeisiin paikkoihin pääsemisessä.
Pelaaja voi ostaa myös oikealla rahalla pelin sisäistä valuuttaa ”V-bucks”, jolla voi ostaa esimerkiksi erilaisia laskuvarjoja ”glider” tai vaikka erilaisen hahmon ”skinin”. Tosin mistään oikealla rahalla ostettavasta et hyödy muuten kuin kosmeettisesti. V-bucks valuuttaa voi myös pienissä määrin ansaita ilmaiseksi.
Battle Royalessa voi pelata niin yksin kuin ystävienkin kanssa ja tämän vuoksi pelissä onkin kuusi erillistä pääpelityyppiä.
Marko Granholm
Ensimmäisellä pääsarjakaudellaan Granholm oli TPV:n eniten otteluita pelannut pelaaja. Kaudella 1994 hän kellotti joukkueen toiseksi suurimman minuuttimäärän tamperelaisten voittaessa yllätysmestaruuden vasta toisella liigakaudellaan. Kolmas vuosi pääsarjassa päättyi kuitenkin pettymykseen TPV:n pudotessa sarjatasoa alemmaksi. Granholm jatkoi tärkeänä pelaajana Ykkösessä kolmen kauden ajan ja pelasi vielä TPV:n toistaiseksi viimeisellä liigakaudella 1999 kaikki ottelut joukkueen sijoittuessa viimeiseksi. Yhteensä pääsarjatasolla Granholm esiintyi 114 kertaa.
Granholm edusti Suomen poikamaajoukkueita yhteensä 17 kertaa vuosina 1986–1990.
Nuorten parlamentti
Hanke on muotoutunut jokavuotiseksi niin että Nuorten parlamentin istunto toteutetaan eduskunnassa aina parillisina vuosina. Nuorten parlamentti -kerhoille järjestetään parittomina vuosina eduskuntatapahtuma, jossa lainsäädäntötyötä valotetaan nuorille itse paikalla. Eduskuntatapahtumat ovat muotoutuneet nyttemmin paneelityyppisiksi tilaisuuksiksi, joiden tavoitteena on antaa nuorille mahdollisuus osallistua yhteiskunnalliseen keskusteluun. Paneelien aiheina on ollut mm. ilmasto, äänioikeusikäraja ja tulevaisuuden peruskoulu. Nuorten parlamentti -hankkeeseen liittyy monipuolinen materiaalituotanto. Kerhomateriaalina on kirjallisia ja sähköistä materiaalia.
Valiokuntasimulaatio on yksi esimerkki aineistotuotannosta. Materiaalia voi hyödyntää myös osana yhteiskuntaopin opetusta.
Tausta
Hankkeiden taustalla oli ja on edelleen nuorten muita sukupolvia vähäisempi äänestysaktiivisuus sekä haluttomuus osallistua poliittiseen päätöksentekojärjestelmään. Nuorten kiinnittyminen politiikkaa, heidän poliittinen sosialisaationsa ja nuorten tapa hahmottaa poliittisia teemoja ovat selvästi erilaisia, kuin aikaisempien sukupolvien. Kysymykset kansalaisuuden ulottuvuudesta (valtiokansalainen – maailmankansalainen) sekä kansalaisyhteiskunnan muuttumisesta esimerkiksi Euroopan integroituessa saattavat osaltaan selittää nuorten käyttäytymistä yhteiskunnallisten teemojen suhteen.
Opetussuunnitelmat korostavat myös yhteiskunnallista toimintaa ja niissä tarvittavia tietoja ja taitoja. Kansalaisten vaikuttaminen ja kiinnittyminen poliittiseen järjestelmään on nostettu myös hallitusohjelmatasolle.
Suomalaisille päättäjille hanke antaa mahdollisuuden tutustua nuorten poliittiseen ajatusmaailmaan, siihen mitä itse nuoret pitävät tärkeänä. Eduskunnan puhemies johtaa televisioitavaa istuntoa.
Fortnite
Fortnite Androidille
Epic Games kertoi blogissaan Fortniten Android-version julkaistavan kesällä 2018; ”Tähtäämme julkaisua kesälle. Tiedämme, että moni teistä on innoissaan tästä julkaisusta, ja lupaamme, että saatte lisää tietoa heti kun meillä on sitä antaa”. Epic Games julkaisi Fortniten beta-version yksinoikeudella Samsungin tietyille Android-pohjaisille puhelinmalleille 9. elokuuta 2018 ja muille Android-älypuhelimille 12. elokuuta 2018.
Nuorten parlamentti
Toiminta
Parlamenttikerhoissa nuoret tutustuvat politiikan asiakysymyksiin, seuraavat vaaleja sekä tutkivat lainsäädäntöä ja osallistuvat kunnanvaltuustojen kokouksiin. Kerhoissa on käyty monipuolista keskustelua ja todettu monet yhteiskunnalliset teemat mielenkiintoisiksi. Kerhojen keskustelut eivät ole rajoittuneet pelkästään vain nuorten asioihin, vaan niissä on käsitelty niin kunnan vanhusten hoitoa kuin bussilinjojen aikataulujakin.
Fortnite
Fortnite Androidille
Muista Android-pohjaisista applikaatioista poiketen, peli ei tullut aluksi ollenkaan saataville Google Play -kauppaan, vaan se on ainoastaan ladattavissa APK-tiedostona Epic Gamesin oman Fortnite Installerin kautta. Kolmen ensimmäisen viikon aikana se oli kerännyt jo yli 15 miljoonaa latausta. . Epic Games julkaisi Fortniten kuitenkin vuoden 2020 huhtikuussa myös Google Play-kaupassa, josta sen voi ladata android-laitteelle. Uudistus on merkittävä, sillä Google Playhin julkaisun jälkeen pelaajalla ei tarvinnut olla erikseen Fortnite Launcheria sekä itse peliä, vaan kaikki päivitykset hoidetaan Google Playn kautta niin, että tallennustilaa kuluu vähemmän.
Nuorten parlamentti
Toiminta
Nuorten parlamentissa on järjestetty nk. kerholaistilaisuuksia, joiden aiheina on ollut mm. äänioikeusikäraja, ilmastonmuutos ja tulevaisuuden peruskoulu. Tilaisuuksien tavoitteena on ollut luoda nuorille mahdollisuuksia ajankohtaiseen yhteiskunnalliseen keskusteluun yhdessä poliittisten päättäjien kanssa.
Zhoukoudian
Zhoukoudian on luolasto Kiinassa 42 kilometriä pääkaupungista Pekingin keskustasta lounaaseen Fangshanin kaupunkipiirissä. Kun luolastossa suoritettiin 1920-luvulla kaivauksia, löydettiin sieltä ensimmäiset jäänteet Homo erectuksen alalajista, joka on saanut nimen pekinginihminen. Luolista tehdyt löydöt kattavat laajan aikavälin niin, että vanhimpien löytöjen ikä on 400 000 vuotta ja nuorempien 10 000 vuotta.
Fortnite
Fortnite Androidille
Elokuussa 2020 Epic lisäsi peliin suoramaksut. Sen sijaan että pelaaja maksaisi ostoksistaan iOS App Storen tai Google Playn kautta, jotka ottavat tyypillisesti 30 % provisiota, ostoksia voi tehdä halvemmalla suoraan Epiciltä. Tämä rikkoi mobiilisovelluskauppojen käyttöehtoja ja Fortnite poistettiin molemmista kaupoista. Epic nosti kanteen sekä Applea että Googlea vastaan syyttäen näitä kilpailun rajoittamisesta ja monopolin väärinkäytöstä.
Nuorten parlamentti
Toiminta
Nuorten parlamentin istunto eduskunnassa on suullinen kyselytunti, jossa koululaiset esittävät kerhoissa laatimiaan kysymyksiä valtioneuvoston jäsenille. Kysymysten aiheita ei ole rajoitettu, joten mukaan mahtuu niin ulko- ja turvallisuuspoliittisia aiheita kuin sosiaaliturvaan liittyviä teemoja.
Zhoukoudian
Ympäristö
Alue sijoittuu Pohjois-Kiinan tasangon ja pohjoisen Janin vuoriston välimaastoon. Siellä sijaitsee luontaisia kalkkikiviluolia, jotka ovat olleet ihmisille ihanteellisia asuminpaikkoja ja suojina villieläimiltä. Luolaston suurin tutkittu luola on jalkapallokentän kokoinen (150×50 metriä) ja sen katto on parhaimmillaan yli 30 metriä korkea.
Nuorten parlamentti
Nuorten kokemukset
Nuorten kokemuksia hankkeesta voi arvioida kerättyjen palautteiden pohjalta. Palautteet ovat kauttaaltaan positiivisia. Nuoret kokevat hankkeen tärkeäksi ja päivän hienoksi elämykseksi. He ovat oppineet uusia asioita eduskunnasta, tavanneet kansanedustajia ja ministereitä.
Zhoukoudian
Tutkimushistoria
Kiinan hallitus kutsui vuonna 1914 ruotsalaisen Johan Gunnar Anderssonin avustamaan vastaperustetun gelogian tutkimuslaitoksen käynnistämisessä. Hän työskenteli Kiinassa pari vuosikymmentä ja huomasi tutkimuksissaan myös arkeologisia kohteita. Vuonna 1921 paikalliset osoittivat hänelle kiinnostavan paikan, mistä löytyi muun muassa kvartsi-iskoksia. Hän osoitti kohteen kollegalleen Otto Zdanskille, joka suoritti ensimmäisenä kohteen kaivauksia. Kaivauksilla löytynyt hammas osoittautui kuuluvan primitiiviselle ihmislajille ja se sai valtavan huomion maailmalla. Hampaan saama julkisuus oli hankkeelle hyväksi, sillä tutkimuksia voitiin nyt jatkaa Rockefeller Foundationin rahoituksella. Vuonna 1929 löytyikin ensimmäinen palanen pekinginihmisen pääkallosta ja seuraavana vuonna vielä toinenkin kallonkappale. Kaivauksien volyymi kasvoi entisestään ja esimerkiksi vuonna 1932 työntekijöiden lukumäärä ylitti tuhannen. Parhaiten säilynyt pääkallo löytyi vuonna 1936. Tutkimukset keskeytyivät vuonna 1937 sisällissodan ja toisen maailmansodan melskeisiin, jonka aikana osa löytöesineistä varastettiin.
Nuorten parlamentti
Nuorten kokemukset
Varsinaista tutkimustietoa ei hankkeesta ole saatavilla, joten arviot hankkeen vaikutuksesta perustuvat lähinnä hankkeesta kerättyihin kirjallisiin palautteisiin. Lisäksi muutamia kerholaisia on haastateltu, mutta näiden haastattelujen analysointi on vielä kesken.
Zhoukoudian
Tutkimushistoria
Kaivauksia jatkettiin taas sotien jälkeen, mutta ne etenivät katkonaisesti yksittäisinä hankkeina. Kaivauksia on tehty ainakin vuosina 1949 ja 1951 sekä vuosina 1958–1960 ja 1978–1980. Esimerkiksi vuonna 1959 löydettiin ehjä naisen pääkallo.
Vuonna 1987 luolastosta tehtiin Unescon maailmanperintökohde ja yhteistö Unescon, Kiinan tiedeakatemian ja Assistance Ethnon välillä käynnistettiin vuonna 1995. Eri yhteistyöryhmiä lähetettiin tutkimaan luolastoa geologisilla välineillä ja menetelmillä. Niitä olivat maatutka, tomografi ja seismisten aaltojen analysointi. Vuosina 2003 ja 2004 löydettiin uusia luolia ja niistä otettiin näytteitä. Seudulla tutkitaan edelleen 23 eri kohdetta.
Löydöt
Kaivauksissa on havaittu yli 100 000 ihmisen työstetämää kivenkappaletta, työkalua tai sen luoliin tuomaa ulkopuolista kiveä. Työkalut valmistettiin luolissa iskemällä ne muotoonsa. Materiaalina on käytetty kvartsia, kvartsiittia, piikiveä ja hiekkakiveä. Myös nisäkkäiden jäänteitä, pääasiassa luita, on löytynyt runsaasti. Luista on tunnistettu kauris, leopardi, karhu, sapelihammastiikeri, hyeena, norsu, sarvikuono, kameli, vesipuhveli, villisika ja hevonen. Kauriita syötiin ylivoimaisesti eniten. Lihaan käsiteltiin nuotiolla lämmittäen. Nuotionpohjia ja nuotoista kertynyttä tuhkaa on löydetty luolista runsaasti ja eri aikakausina. Nuotioista on löydetty myös palaneita luunkappaleita, joita arvellaan heitetyn nuotioon syömisen jälkeen.
Oma mielenkiintoinen löytöluokkansa ovat ihmisjäänteet. Vanhimmat löydöt ovat kuuluneet Homo erectus pekinensisolle eli pekinginihmiselle (noin 700 000–200 000 vuotta sitten). Vuoteen 1966 mennessä on löydetty yli 150 pekinginihmiselle kuulunutta hammasta sekä näiden lisäksi muita luunkappaleita. Lähes ehjiä pääkalloja on löytynyt kuusi ja niiden lisäksi 19 suurta kallonkappaletta. Näistä on voitu muodostaa yli 40 yksilön pääkallon kokonaisuuksia. Merkille pantavaa on kuitenkin hautojen puuttuminen, sillä yhtään ehjää luurankoa ei ole vielä löydetty tai haudaksi epäiltyä kohdetta.
Muut ihmislöydöt kuuluivat Homo sapiensille (200 00–100 000 vuotta sitten) ja Homo sapiens sapiensille (30 000 vuotta sitten). He asuttivat alueen uudelleen, kun edelliset asukkaat olivat tuhansia vuosia aiemmin hävinneet alueelta. Tämä tapahtui myöhäispaleoliittisellä kaudella, minkä todistavat ylemmästä luolasta löydetyt Homo sapiensin jäänteet ja sen käyttämät työkalut. Arkeologinen kohde on Aasiassa merkittävä myös sen vuoksi, että samalta paikalta löytyy todisteita ihmisen evoluutiosta ja eri lajien keskinäisestä esiintymisjärjestyksestä.
Unescon maailmanperintökohde
Zhoukoudianin luolasto ja sen arkeologinen löytöaineisto liitettiin UNESCOn maailmanperintöluetteloon vuonna 1987.
Vanha Raahe
pienoiskuva|Vanhaa Raahea Pekkatorilta Raahen kirkolle päin. Vanha Raahe on Pohjois-Pohjanmaalla sijaitsevan Raahen vanha puukaupunginosa, joka käsittää noin 150 vanhaa asuintaloa ja parisataa talousrakennusta. Kyseessä on yksi Suomen parhaiten säilyneistä puukaupungeista.
Iso osa vanhaa kaupunkia tuhoutui Raahen palossa vuonna 1810. Vain yksi neljäsosa kaupungista säilyi palossa, mutta kaupunki rakennettiin nopeasti uudelleen.
Vanha Raahe on yksi Raahen kaupungin matkailullista markkinointikärjistä ja sitä pidetään kulttuurihistoriallisesti arvokkaana nähtävyytenä, johon on opasteet valtatieltä 8.
Vanhassa kaupungissa järjestetään kesäisin suosittuja opastettuja kierroksia sekä joulun alla koko kaupunginosan käsittävä Wanhan Raahen Joulukalenteri.
Lisitzin
Lisitzin on muun muassa seuraavien suomalaisten henkilöiden sukunimi:
Kobolttifluoridi
Kobolttifluoridi eli koboltti(II)fluoridi tai kobolttidifluoridi (CoF2) on koboltti- ja fluoridi-ionien muodostama epäorgaaninen yhdiste. Yhdistettä käytetään muiden kobolttiyhdisteiden valmistamiseen ja katalyyttinä.
Ominaisuudet
Huoneenlämpötilassa kobolttifluoridi on vaaleanpunaista kiteistä ainetta. Yhdisteen alkeiskoppi on monokliininen. Kobolttifluoridi liukenee veteen ja hyvin happoliuoksiin. Magneettisilta ominaisuuksiltaan se muistuttaa rauta(II)fluoridia. Kidevedettömän kobolttifluoridin lisäksi tunnetaan myös kolme kidevedellistä muotoa, jotka ovat dihydraatti (CoF2·2H2O), trihydraatti (CoF2·3H2O) ja tetrahydraatti (CoF2·4H2O). Nämä ovat väriltään punaisia kiteisiä aineita.
Valmistus ja käyttö
Kidevedetöntä kobolttifluoridia valmistetaan vedettömän vetyfluoridin ja kobolttikarbonaatin välisellä reaktiolla. Kidevedellisiä muotoja voidaan valmistaa liuottamalla kobolttikarbonaattia, -hydroksidia tai -oksidia vetyfluoridin vesiliuokseen ja haihduttamalla vesi pois.
Kobolttifluoridista valmistetaan muita kobolttiyhdisteitä, esimerkiksi koboltti(III)fluoridia. Lisäksi yhdistettä voidaan käyttää katalyyttinä orgaanisten yhdisteiden fluorausreaktioissa.
Jefferson Market Library
Jefferson Market Library eli Jefferson Market Courthouse on historiallinen rakennus Yhdysvaltain New Yorkin Manhattanilla. Vuonna 1876 suunniteltu goottilainen rakennus toimi ensin oikeustalona ja nykyisin New York Public Library -kirjastojärjestelmän tilana.
Historia
Vuodesta 1929 lähtien rakennuksessa toimitettiin vain naisten tapauksia. Kompleksin muut rakennukset oli korvattu myöhemmin puretulla naisten pidätyskeskuksella. Kun oikeuspiirejä uudistettiin vuonna 1946 Jefferson Market Courthouse jäi käyttämättömäksi. Sen tiloissa toimi väliaikaisesti tilastokeskus ja poliisiakatemia. Rakennuksen ei kuitenkaan katsottu sopivan erityisesti mihinkään hallinnon tehtävään. Sen ovet suljettiin vuonna 1958 ja seuraavana vuonna rakennus oli tarkoitus huutokaupata. Paikalliset järjestöt alkoivat kuitenkin ajaa rakennuksen säilyttämistä. Lopulta tuolloinen pormestari Robert F. Wagner ja kaupunkisuunnittelulautakunnan puheenjohtaja James Felt päättivät säilyttää rakennuksen. Rakennus päätettiin myymisen sijaan muuttaa New York Public Library -kirjastojärjestelmän tilaksi. Muutostyöt suunnitteli arkkitehti Giorgio Cavaglieri. Rakennus toimii edelleen kirjastotilana Jefferson Market Libraryn nimellä.